**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՊԵՏԱԿԱՆ ԿԱՌԱՎԱՐՄԱՆ ՀԱՄԱԿԱՐԳԻ ՄԱՐՄԻՆՆԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1. «**Պետական կառավարման համակարգի մարմինների մասին» 2018 թվականի մարտի 23-ի ՀՕ-260-Ն օրենքի (այսուհետ՝ Օրենք) 5-րդ հոդվածի՝

1. 1-ին մասի «, ոստիկանության»բառը հանել.
2. 2-րդ մասի 2-րդ կետը ուժը կորցրած ճանաչել:

**Հոդված 2.** Օրենքի 6-րդ հոդվածի 2-րդ մասում՝

1. 7-րդ կետը շարադրել հետևյալ խմբագրությամբ.

*«*7) Միգրացիայի և քաղաքացիության ծառայությունը.».

1. 17-րդ կետում «։» կետադրական նշանը փոխարինել «.» կետադրական նշանով.
2. լրացնել հետևյալ բովանդակությամբ 19-րդ կետ.

«19) Ոստիկանությունը։»:

**Հոդված 3. Եզրափակիչ մաս և անցումային դրույթներ**

1. Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:
2. Սույն օրենքի ուժով տարածքային կառավարման և ենթակառուցվածքների նախարարության միգրացիոն ծառայությունը գործում է որպես Միգրացիայի և քաղաքացիության ծառայություն։
3. Սույն օրենքի ուժով վարչապետին ենթակա մարմին Ոստիկանությունը վերակազմավորվում է  նախարարությանը ենթակա մարմնի։
4. Սույն օրենքի 2-րդ հոդվածով նշված մարմինների ենթակայությունը  համապատասխան նախարարությանը սահմանվում է սույն օրենքն ուժի մեջ մտնելուց հետո՝ մեկամսյա ժամկետում։
5. Սույն օրենքի ուժի մեջ մտնելուց հետո Ոստիկանության պետը, Միգրացիոն ծառայության պետը, Ոստիկանության զորքերի հրամանատարը և նրանց տեղակալները շարունակում են իրենց պաշտոնավարումը՝ մինչև Ոստիկանության պետի, Միգրացիայի և քաղաքացիության ծառայության (այսուհետ՝ Ծառայություն) պետի,  Ոստիկանության զորքերի հրամանատարի և նրանց տեղակալների պաշտոններում նոր նշանակումներ կատարելը:
6. Սույն օրենքն ուժի մեջ մտնելուց հետո Արտակարգ իրավիճակների նախարարության ծառայողները շարունակելու են պաշտոնավարել մինչև Ներքին գործերի նախարարության հաստատված հաստիքացուցակի հիման վրա օրենքով սահմանված կարգով նոր նշանակումներ կատարելը։
7. Սույն օրենքի ուժի մեջ մտնելուց հետո Ծառայության կանոնադրության փոփոխությամբ պայմանավորված գործառույթների և կառուցվածքային փոփոխությունների արդյունքում Ծառայության հիմնական մասնագիտական ստորաբաժանումների պաշտոնների անձնագրերում նոր պահանջներ նախատեսվելու դեպքում Միգրացիոն ծառայության քաղաքացիական ծառայողները նշանակվում են հանրային ծառայությունը համակարգող փոխվարչապետի որոշմամբ սահմանված կարգով վերապատրաստումը հաջողությամբ անցնելուց հետո։ Վերապատրաստումը հաջողությամբ անցած Միգրացիոն ծառայության քաղաքացիական ծառայողները տասն աշխատանքային օրվա ընթացքում նշանակվում են միգրացիայի և քաղաքացիության բնագավառում լիազորված պետական կառավարման մարմնի հիմնական մասնագիտական ստորաբաժանումների քաղաքացիական ծառայության համապատասխան պաշտոններում։ Պաշտոնների համապատասխանությունը սահմանվում է հանրային ծառայությունը համակարգող փոխվարչապետի որոշմամբ Ծառայության կանոնադրության հաստատումից հետո՝ 10-օրյա ժամկետում։ Սույն մասով նախատեսված նշանակումներն իրականացվում են հանրային ծառայությունը համակարգող փոխվարչապետի՝ վերապատրաստման անցկացման կարգի ուժի մեջ մտնելուց հետո՝ տասն ամսվա ընթացքում։
8. Սույն օրենքի 2-րդ հոդվածով սահմանված մարմինների կանոնադրությունները հաստատվում են դրանց՝ համապատասխան նախարարության ենթակայությունը սահմանելուց հետո՝ եռամսյա ժամկետում։
9. Սույն հոդվածի 7-րդ մասով նախատեսված վերապատրաստման կարգը սահմանվում է սույն օրենքն ուժի մեջ մտնելուց հետո՝ 20 օրվա ընթացքում։
10. Սույն օրենքի ընդունումից բխող այլ իրավական ակտերն ընդունվում են սույն օրենքի ուժի մեջ մտնելուց հետո՝ վեցամսյա ժամկետում։